Võtsin jaanuaris aja maha. Mul oli seda vaja 🙂Detsember kurnas päris korralikult- nii tööl kui ka kodus ja muidugi see aasta viimane maraton, mis pigistas mu korralikult tühjaks. Tegin oma kehale haiget ja tundsin sellepärast ka süümekaid.Niisiis võtsingi aja maha ja lubasin endale väheke vabamat olemist.
#000000
Mis kõige tähtsam- ma täitsin oma 2014 eesmärgi! Ma jooksin iga kuu maratoni!Ja see tunne oli võimas kui lõpuks sain öelda- ma tegin selle ära!
#000001
Aitäh teile kõigile, kes minuga selle aasta kaasa “jooksid” ja mulle kaasa elasid 🙂Suur- suur aitäh!
#000002
2014 oli tore aasta, ma olin koguaeg liikumises ja sellele aitas kaasa minu projekt 12 kuud=12 maratoni. Kel huvi tagant järgi mõnda maratoni kokkuvõtet lugeda siis siin nad on:Jaanuari maratonVeebruari maratonMärtsi maratonAprilli maratonMai maratonJuuni maratonJuuli maratonAugusti maratonSeptembri maratonOktoobri maratonNovembri maratonDetsembri maraton
#000003
12 maratoni seas oli 7 mitteametlikku(jaanuar, veebruar, aprill, juuni, august, november, detsember) ja 5 ametlikku maratoni(märts, mai, juuli, september, oktoober).Kõige kiirem maraton oli 3:51:50 ja selle jooksin oktoobris Tartu Linnamaratonil.Kõige aeglasem maraton oli 5:50:17 ja selle jooksin detsembris kodurajal.Kõige meeldejäävam maraton oli Rõuge ja see saab ka minu kõige lemmikuma tiitli 🙂
#000004
Lisaks maratonidele, oli mul ka teisi eesmärke:Üks eesmärk lisaks maratonidele oli leida enda jaoks see kõige õigem ja tervislikum toitumise tee...aga ei ole leidnud 🙁 Pole suurt midagi muutunud, võibolla ainult see, et ma põen sellepärast oluliselt vähem :)Ja pisemad eesmärgid:-Läbida Võrumaa pikamaajooksusari- Tehtud!-Läbida Linnajooksude sari – Ei!-Igahommikune PLANK- väikeste pausidega Tehtud!-Teha aasta jooksul üks hulljulge ettevõtmine (eneseületus)- Ei!-Maratoni rekord – Ei!-Aasta ilma vigastusteta- Ei! (Napilt :P)Ja nüüd kohustuslik number- kokku tuli aasta jooksul 1526 jooksukilomeetrit. Päris 100% tõde see ei ole kuna mõnikord juhtus, et kella ei olnud trennis kaasas või sai aku tühjaks ja aasta viimastel kuudel joostud kilomeetreid siseareenil kell ka ei salvestanud(gps ei tööta sisetingimustes).
#000005
Hetkel jooksen siis kui tuju tuleb ja ilma konkreetse sihi/eesmärgita aga ma väga tahaks endale mõnda ilusat ja uhket eesmärki 🙂Ma ootan- ehk tuleb see ise minu juurde 😉
#000006
Hei sõbrad, kaasaelajad, ma väga tahaks kuulda teie 2015 eesmärkidest, isegi siis kui need ei ole jooksmise ega spordiga seotud 😉
#000007